ויקטוריה צ'מיליטה-נילסן

ויקטוריה צ'מיליטה-נילסן (בליטאית: Viktorija Čmilytė-Nielsen; נולדה ב-6 באוגוסט 1983, שאולאי, ליטא הסובייטית) היא פוליטיקאית ושחמטאית ליטאית בדרגת רב-אמן. היא זכתה במדליית זהב באליפות אירופה לנשים בשחמט בשנת 2011 בטביליסי. בעבר זכתה פעמיים באליפות ליטא לנשים. מכהנת מ-2019 כמנהיגת מפלגת התנועה הליברלית של רפובליקת ליטא ומ-2020 כיושבת ראש הסיימאס, הפרלמנט הליטאי. ביוני 2017 הגיעה לשיא מד כושרה ולאחר מכן פרשה למשך כמעט שנתיים משחמט תחרותי. נכון ליוני 2019, מדורגת במקום השני בדירוג הכללי בליטא לפי מד כושר. צ'מיליטה-נילסן החלה לשחק שחמט בגיל 6, כשאביה לימד אותה את כללי המשחק. הוא אימן אותה בעשר השנים הבאות, והיא הגיעה להישגים ברמה עולמית, בהם אליפות אירופה לבנות) עד גיל 10 (1993, סומבטהי, הונגריה) ואליפות העולם לבנות עד גיל 12 (1995, סאו לורנסו, מינאס ז'ראיס, ברזיל). עם הגיעה לגיל 16, זכתה באליפות ליטא לשחמט (ללא הגבלת גיל), בווילנה, וגברה על שלושה רבי אמנים גברים בדרך. היא חזרה על ההישג בשנת 2005, כשגברה על רב אמן שרונאס שולסקיס. בשנת 2000 זכתה בסגנוּת אליפות אירופה לנשים עד גיל 20, שנייה לג'ובנקה האוסקה. בשנת 2001 דורגה בידי פיד"ה במקום הראשון לנשים עד גיל 20. צ'מיליטה-נילסן זכתה להצלחה באליפות אירופה לנשים, בה זכתה במדליות כסף באיסטנבול (2003), בפלובדיב (2008), וברייקה (2010). היא זכתה באליפות העולם בשחמט בזק בשנת 2007. היא זכתה בדרגת רב אמן בשנת 2010. באליפות העולם לנשים הגיעה להישג גבוה ב-2004, עת הובסה על ידי אלופת העולם לשעבר מאיה צ'יבורדאנידזה, וב-2006, כשהביסה את אלכסנדרה קוסטניוק ואת צ'יבורדאנידזה, אך הפסידה בחצי הגמר לאליסה גאליאמובה. באולימפיאדת השחמט, השתתפה בנבחרת ליטא וזכתה במדליית זהב פעמיים: ראשית באולימפיאדת השחמט 2000 באיסטנבול, ושנית באולימפיאדת השחמט 2004 בקלביה. משחקה הראשון בנבחרת היה באולימפיאדת השחמט 1996 בירוואן, והיא התקדמה ללוח ראשון באולימפיאדת השחמט 1998 באליסטה. היא חברה בנבחרת מועדון ODC באדן-באדן, בליגת השחמט הגרמנית לנשים, אך שיחקה שחמט גם בשוודיה. בין השנים 1996 ל-2012 השתתפה ויקטוריה צ'מיליטה-נילסן ב-7 אולימפיאדות שחמט: בשנת 2010 השתתפה ויקטוריה צ'מיליטה-נילסן באולימפיאדת שחמט לגברים: בשנת 2015 נכנסה לסיימאס מטעם התנועה הליברלית לאחר התפטרותו של חבר הסיימאס רמיגיוס שימשיוס שעבר לכהן כראש העיר של וילנה. בבחירות שהתקיימו ב-2016 היא זכתה במושב, ובמהלך 2019 כיהנה מספר חודשים כיושבת ראש האופוזיציה. בהמשך אותה שנה נבחרה לראשות מפלגתה, ולאחר הבחירות באוקטובר 2020 היא נבחרה לראשות הסיימאס לאחר יצירת קואליציה בין מפלגתה, איחוד המולדת ומפלגת החירות. צ'מיליטה-נילסן הייתה נשואה לרב אמן אלכסיי שירוב מאוגוסט 2001 עד ראשית 2007. ב-28 בדצמבר 2013 נישאה לרב אמן הדני פטר היינה נילסן. היא אם לשלושה בנים: דמיטרי, אלכסנדר, ומאריוס. מדיה וקבצים בנושא ויקטוריה צ'מיליטה-נילסן בוויקישיתוף ויקטוריה צ'מיליטה-נילסן, ברשת החברתית פייסבוק ויקטוריה צ'מיליטה-נילסן, ברשת החברתית אקס (טוויטר) ויקטוריה צ'מיליטה-נילסן, באתר צ'סגיימס (באנגלית) ויקטוריה צ'מיליטה-נילסן, באתר פיד"ה (באנגלית) ריאיון עם צ'מיליטה באתר GMSquare.com (באנגלית) "Cmilyte wins European individual women chess championship title" באתר שינחואה. Čmilytė, Viktorija - Women's Chess Olympiads, באתר OlimpBase Čmilytė, Viktorija - Men's Chess Olympiads, באתר OlimpBase "Lithuania's top female chess master to get MP seat", באתר Delfi.lt, ‏16 במרץ 2015. ויקטוריה צ'יליטה-נילסן באתר הסיימס (באנגלית). BNS (2020-11-16). "Former chess grandmaster Čmilytė-Nielsen elected Lithuanian parliament speaker". LRT (באנגלית). נבדק ב-2021-01-21.